XTC

XTC — ინგლისური როკ-ჯგუფი სუინდონიდან, ჩამოყალიბებული 1972 წელს და აქტიური 2006 წლამდე. მისი ლიდერები იყვნენ სიმღერების ავტორები ენდი პარტრიჯი და კოლინ მოლდინგი. კოლექტივი წარმოიშვა 1970-იანების უკანასკნელი პერიოდის პანკიდან და ახალი ტალღიდან, მოგვიანებით კი მისი ჟღერადობა მერყეობდა გიტარის რიფებზე აგებული სიმღერებიდან პოპამდე. ნაწილობრივ, იმ მიზეზით, რომ ჯგუფი არ ერგებოდა თავისი დროის პოპულარულ მუსიკალურ მიმდინარეობებს, ბრიტანეთსა და აშშ-ში მას ჩარტებში წარმატება არ ჰქონია, თუმცა შემდგომში საკულტო სტატუსი შეიძინა.

ტერი ჩემბერზის ლიდერობით კოლექტივმა დაიწყო ტრიოს სახით არსებობა, სახელწოდებით Star Park, მოგვიანებით კი Helium Kidz გახდა. პანკის მოძრაობის პოპულარობასთან ერთად, მათ შეიცვალეს სახელი და გახდნენ XTC. ამასთან, 1977 წელს გააფორმეს კონტრაქტი  Virgin Records-თან. 1982 წელს XTC-მ შეწყვიტა საკონცერტო მოღვაწეობა და გადაერთო სტუდიურზე. ამ დროისთვის შემადგენლობაში შედიოდნენ პარტრიჯი, მოლდინგი, გიტარისტი დეივ გრეგორი და სხვადასხვა სესიური მუსიკოსი. აგრეთვე შეიქმნა ჯგუფის განშტოება –  The Dukes of Stratosphear, რომელიც ფსიქოდელიურ მუსიკაზე იყო ორიენტირებული. 1990-იან წლებში XTC-ის ჰქონდა პრობლემები ლეიბლთან მოპოვებასთან. არსებობა მან შეწყვიტა მას შემდეგ, რაც შეწყდა პარტრიჯის და მოლდინგის შემოქმედებითი თანამშრომლობა.

XTC-ის ყველაზე ცნობილი ალბომი, Skylarking (1986), ითვლება მის ისტორიაში საუკეთესოდ. ბრიტანეთში მისი ჩანაწერებიდან პოპულარობა მოიპოვეს მხოლოდ სინგლებმა „Making Plans for Nigel“ (1979), „Sgt. Rock (Is Going to Help Me)“ (1980) და „Senses Working Overtime“ (1982), ისევე, როგორც ალბომებმა Black Sea (1980) და English Settlement (1982). აშშ-ში ყველაზე ცნობილია კოლექტივის სიმღერები „Dear God“ (1986) და „The Ballad of Peter Pumpkinhead“ (1992),, ხოლო ადგილობრივ ჩარტებში ყველაზე მეტად პოპულარული „Mayor of Simpleton“ (1989) იყო.

ქრონოლოგია

დისკოგრაფია

White Music (1978)
Go 2 (1978)
Drums and Wires (1979)
Black Sea (1980)
English Settlement (1982)
Mummer (1983)
The Big Express (1984)
25 O'Clock (1985, როგორც The Dukes of Stratosphear)
Skylarking (1986)
Psonic Psunspot (1987, როგორც The Dukes of Stratosphear)
Oranges & Lemons (1989)
Nonsuch (1992)
Apple Venus Volume 1 (1999)
Wasp Star (Apple Venus Volume 2) (2000)

რესურსები ინტერნეტში

 Chalkhills: XTC-ის მოყვარულთა საიტი

სქოლიო


კატეგორია:Caroline Records-ის შემსრულებლები
კატეგორია:Geffen Records-ის შემსრულებლები
კატეგორია:RSO Records-ის შემსრულებლები
კატეგორია:Virgin Records-ის შემსრულებლები
კატეგორია:არტ-როკ ჯგუფები
კატეგორია:ინგლისური ახალი ტალღის ჯგუფები
კატეგორია:ინგლისური პოსტ-პანკ ჯგუფები
კატეგორია:1977 წელს ჩამოყალიბებული ჯგუფები
კატეგორია:2005 წელს დაშლილი ჯგუფები